CELEX: 62011TN0543
Language: el
Date: 2011-10-14 00:00:00
Title: Υπόθεση T-543/11: Προσφυγή της 14ης Οκτωβρίου 2011 — Ghreiwati κατά Συμβουλίου

3.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 355/27
            
         Προσφυγή της 14ης Οκτωβρίου 2011 — Ghreiwati κατά Συμβουλίου
   (Υπόθεση T-543/11)
   2011/C 355/49
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Emad Ghreiwati (Al Maliki, Συρία) (εκπρόσωπος: P.-F. Gaborit, δικηγόρος)
   
      Καθού: Συμβούλιο της Ευρωπαϊκής Ένωσης
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την απόφαση 2011/522/ΚΕΠΠΑ, τον κανονισμό (ΕΕ) 878/2011, την απόφαση 2011/628/ΚΕΠΠΑ και τον κανονισμό (ΕΕ) 950/2011 του Συμβουλίου της Ευρωπαϊκής Ένωσης, κατά το μέτρο που αφορούν τον Emad GHREIWΑΤΙ·
            
         
               —
            
            
               να καταδικάσει το Συμβούλιο της Ευρωπαϊκής Ένωσης στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής του ο προσφεύγων προβάλλει δύο λόγους.
   
               1)
            
            
               Ο πρώτος λόγος ακυρώσεως αντλείται από έλλειψη αιτιολογίας και προσβολή των δικαιωμάτων άμυνας και του δικαιώματος σε αποτελεσματική δικαστική προστασία, στο μέτρο που:
               
                           —
                        
                        
                           οι προσβαλλόμενες πράξεις, με τις οποίες το όνομα του προσφεύγοντος προστίθεται στον κατάλογο των προσώπων τα οποία αφορούν τα περιοριστικά μέτρα κατά της Συρίας, δεν αιτιολογούν το περιοριστικό μέτρο που επιβάλλεται εις βάρος του,
                        
                     
                           —
                        
                        
                           οι αποφάσεις αυτές δεν κοινοποιήθηκαν, και
                        
                     
                           —
                        
                        
                           τα στοιχεία στα οποία βασίστηκε η επιβολή των περιοριστικών μέτρων αναφορικά με τον προσφεύγοντα ουδέποτε γνωστοποιήθηκαν σε αυτόν, παρά την υποβολή σχετικού αιτήματος προς το Συμβούλιο της Ευρωπαϊκής Ένωσης.
                        
                     
         
               2)
            
            
               Ο δεύτερος λόγος ακυρώσεως αντλείται, επικουρικώς, από πρόδηλο σφάλμα εκτιμήσεως, στο μέτρο που ούτε η ιδιότητα του προσφεύγοντος ως Προέδρου του Βιομηχανικού Επιμελητηρίου της Δαμασκού ούτε η ιδιότητά του ως εταίρου της εταιρίας Zouheir GHREIWATI επέτρεπαν να συναχθεί η εκ μέρους του παροχή οικονομικής ενισχύσεως προς το συριακό καθεστώς.